النثر هوا نوع من انواع الكتابه اللى بتعتبر من اسهل و اعم انواع الادب الموجود فى اى لغه وده لسهولته و قربه من الحديث المرسل اللى النا س بتستخدمه فى الكلام العادى, النثر بيختلف عن الشعر بالتنوع الكبير فى الالحان و كمان مش بيلتزم بالقافيه ولا بالوزن. بساطته و بنيته الحره خلته الاستخدام الاعم فى الكتابه الموضوعيه و الجرايد والمجلات و حاجات تانيه كتير. النثر الادبى ليه تعريفات كتيره لكن من اوضحها: التعبير عن الافكار والعواطف والانفعالات بكلام جميل مش بيتقيد بالوزن ولا بالقافيه زى الشعر التقليدى, فهوا كلام بيعبر عن اللى جوه نفس الانسان من افكار وخواطر ومشاعر وانفعالات , والكلام ده بيستخدم لغه ادبيه وبيستخدم الخيال اللى بيولد صوره فنيه رائعه بتعبر عن اللى بيدور فى فكر الانسان. - النثر ليس مقيد باوزان ولا بالقوافي. - النثر له قدره اكبر من الشعر على عرض الافكار والإقناع بالرأي. - النثر له قدره كبيره على الجمع بين الفكره والعاطفه بتوازن دقيق جداً . - الاتنين عباره عن تعبير عن الافكار والمشاعر . - الاتنين بيستخدموا اللغه بعنايه كبيره . - الاتنين بيستخدموا الخيال والصوره الفنية لتوضيح المعنى وتزيينه . - المقاله:المقالة نوع من الادب، هى قطعة انشائية، ذات طول معتدل تُكتب نثراً، وتُهتمُّ بالمظاهر الخارجية للموضوع بطريقة سهلةٍ سريعة، ولا تعنى إلا بالناحية اللى تمسُّ الكاتب عن قرب.